**Eluruumide kohandamine**

**meede**

**„Puuetega inimeste eluaseme füüsiline kohandamine“**

Eluruumide kohandamise III taotlusvoor 2020

Alates 27. jaanuarist 2020 on erivajadusega Põltsamaa valla elanikel võimalik taotleda oma eluruumi kohandamist. Taotluste esitamise periood puuetega isikutel on 27.01.2020 - 31.03.2020.

Eluruume kohandatakse kuni 3-le erivajadusega Põltsamaa valla elanikule. Isikul on õigus saada sotsiaalkaitse ministri määruse alusel ühe eluruumi kohandamist ühel korral.

Taotlusi koos lisadokumentidega on võimalik esitada perioodil **27.01.2020 - 31.03.2019** elektroonselt digitaalselt allkirjastatuna e-posti aadressil info@poltsamaa.ee.ee või posti teel Põltsamaa Vallavalitsuse aadressil Lossi tn 9, 48104 Põltsamaa linn, Põltsamaa vald. Samuti võtab taotlusi vastu Põltsamaa Valitsuse arengu-ja planeeringuosakond aadressil Lossi tn 9, 48104 Põltsamaa linn, Põltsamaa vald.

Taotluse kohustuslikud andmed:

1) taotleja nimi, isikukood, kontaktandmed;

2) taotleja esindaja nimi, isikukood, kontaktandmed, esindusõiguse alus;

3) kohandatava eluruumi andmed: tänav, maja number, korteri number, kasutamise alus

(üürilepingleping, omand, kaasomand);

4) eluruumi omaniku või kõigi kaasomanike või korteriühistu (kohandus väljaspool korterit) nõusolek kohandamise tegemise kohta;

5) eluruumi kohandamise eesmärk (liikuvusega seotud toimingute, hügieenitoimingute või köögitoimingute parandamiseks) ja selgitus;

6) kohandamise liik (platvormtõstuki paigaldus, laetõstuki paigaldus, ukse automaatika paigaldus, vaheplatvormita kaldtee rajamine, hoone välisukse ava kohandus, korteri välisukse ava kohandus, siseukse ava kohandus, uksekünnise paigaldus, lävepakuta ukseava kohandus, tualettruumi (st pesemisruumi ja WC ühes ruumis või pesemisruumi) kohandus, WC- ruumi kohandus, inva-WC-poti paigaldus, käsipuude paigaldus, muu);

7) otsuse ja lepingu kättesaamise viis (e-postiga, lihtkirjaga või tähtkirjaga taotlusel märgitud kohandamist vajava eluruumi aadressil).

Taotluse esitamisega kinnitab taotleja, et:

1) kohandatav eluruum on tema tegelik elukoht;

2) ta on nõus tasuma vajadusel omaosaluse;

3) ta lubab töödelda oma andmeid mahus, mis on vajalikud taotluse menetlemiseks;

4) ta on esitanud tõesed andmed.

Koos taotlusega esitatakse:

1) kohandustöödega seonduvad hinnapakkumised (vähemalt kaks võrreldavat pakkumust);

2) eluruumi omaniku kirjalik nõusoleku eluruumi kohandamiseks, kui taotleja ei ole kohandatava eluruumi omanik;

3) eluruumi kaasomaniku kirjaliku nõusolek eluruumi kohandamiseks, kui taotleja ei ole kohandatava eluruumi ainuomanik;

4) korteriühistu nõusolek, kui eluruumi kohandamisega seonduvad tööd teostatakse väljaspool eluruumi;

5) taotleja, tema ülalpidamiskohustusega isikute ja pereliikmete majanduslikku seisundit tõendavad dokumendid.

6) Sotsiaalkindlustusameti või Astangu Kutserehabilitatsiooni Keskuse või abivahendifirma hinnang eluruumi kohandamiseks (olemasolu korral).

Hinnapakkumises peavad olema kohandamiseks vajalike materjalide maksumus, tööde maksumus ning muud kulud kululiikide kaupa välja toodud. Statsionaarsete abivahendite (nt platvorm- või laetõstuk) hinnapakkumised ei pea olema koostatud ühele ja samale mudelile, kuid peavad olema koostatud sarnase funktsionaalsusega ning vastama Teie erivajadusele. Soodsam hinnapakkumine valitakse välja koos arengu- ja planeerimisosakonna spetsialistiga.

Eluruumi kohandamise taotlemise kohta annab lisainfot arenguspetsialist Loreida Küppas telefonil 5342 5004, e-posti aadressil [loreida.kuppas@poltsamaa.ee](mailto:loreida.kuppas@poltsamaa.ee) või sotsiaalosakonna juhataja Merike Sumla, telefonil 5332 5015. e-posti aadressil [merike.sumla@poltsamaa.ee](mailto:merike.sumla@poltsamaa.ee)

**Enne taotluse esitamist tutvuge palun alloleva informatsiooniga!**

Eluruumi kohandamist saate taotleda, kui Teil on tuvastatud puude raskusaste Puuetega inimeste sotsiaaltoetuste seaduse mõistes ja Teil on sellekohane kehtiv otsus.

Eluruumi kohandamist taotletakse erivajaduse katmiseks:

1) liikumisel;

2) hügieenitoimingutes;

3) köögitoimingutes.

Eluruumi kohandamine liikuvuse parandamiseks hõlmab näiteks ukseavadel lävepakkude eemaldamist või uksekünniste paigaldamist, laetõstuki paigaldamist liikumispuudega inimese liigutamiseks. Eluruumi sissepääsu kohandamine hõlmab näiteks uksekünniste, ukse automaatika paigaldamist, et võimaldada puudega inimestele eluruumi sissepääs ja sealt väljapääs. Eluruumi hoone välisukse ja eluruumi vahelise käigutee kohandamine hõlmab ratastoolis trepimarsi ületamiseks platvormtõstuki paigaldamist. Hoone välisukse kohandamine hõlmab uksekünniste paigaldamist. Hoone sissepääsu kohandamine hõlmab olemasoleva tuulekoja laiendamist invavahendite (nt rulaatorid) hoidmiseks ja kaldtee rajamist. Hoone territooriumi sissepääsu kohandamine hõlmab vastavalt vajadusele kaldtee rajamist. Hoone piirde kohandamine hõlmab näiteks aiavärava automaatika paigaldamist või erivajadusest tingituna ohutust tagava piirde rajamist.

Kohandus hügieenitoimingute parandamiseks hõlmab näiteks pesemisruumis vanni asendamist dušiga, tavapärase klosetipoti asendamist inva-WC-potiga, tavalise kraanikausi asendamist invakraanikausiga. Samuti pesemisvõimaluse rajamine eluruumi, kui see hetkel puudub.

Köögitoimingute parandamine hõlmab näiteks köögi tööpinna ja tehnika madalamale tasapinnale toomist, eluruumi automaatika paigaldamist kütte, ventilatsiooni, valgustuse, ukseluku, valvesignalisatsiooni juhtimiseks jne.

Esitatud taotluste ja hindamisjuhendi alusel koostab komisjon toetuse saajate nimekirja. Kui esitatud taotlusi on vähem, kui on kinnitatud kohanduste arv iga kohaliku omavalitsuse kohta, koostab komisjon toetuse saajate nimekirja taotluste laekumise järjekorras hindamisjuhendit kasutamata. Järjekorra loomise aluseks on taotluse registreerimise aeg Põltsamaa Vallavalitsuse dokumendiregistris.

Kohandada saab eluruumi, mis:

1) asub Põltsamaa valla haldusterritooriumil,

2) on Teie rahvastikujärgne ja tegelik elukoht,

3) on aastaringseks elamiseks sobiv ning

4) on Teie või Teie pereliikme omandis, kaasomandis või kasutuses üürilepingu alusel.

Taotluste nõuetele vastavuse sisuliseks kontrolliks teeb Põltsamaa Vallavalitsuse kodukohanduse komisjon kodukülastused taotletud kohanduse vajaduse ja selle teostamise võimalikkuse hindamiseks peale avalduse registreerimist ja dokumentidega tutvumist.

Kui eluruumi kohandamiseks on vajalik ehitusteatise esitamine või ehitusloa taotlemine ja sellega kaasnevad kohustused, siis selle organiseerimisega tegeleb taotleja või kohandamise tööde teostaja. Ehitusloa ja ehitusteatise esitamise vajalikkuse kohta saate küsida infot Põltsamaa Vallavalitsuse majandusosakonna ehitusspetsialistilt. Põltsamaa Vallavalitsuse arenguspetsialist jälgib kohandamise vastavust õigusaktidele ja kokkulepetele.

Põltsamaa Vallavalitsus otsustab taotluse rahuldamise esitatud taotluse, selle lisadokumentide, kodukülastuse ja soodsama hinnapakkumise põhjal ning sõlmib kohanduse saajaga ja tööde teostajaga lepingu. **Kohandamise töid võib alustada pärast lepingu allkirjastamist.**

**Kui kohandamise tööde tegelik maksumus ületab meetme rahastust, peate katma ülejäänud summa omaosalusena.**

Kui kohandamise tööde käigus ilmneb, et eluruumi ei ole võimalik kohandada soovitud viisil

või soovite loobuda mõnest kohandamise töö osast, siis tuleb Teil koheselt ühendust võtta Põltsamaa Vallavalitsuse arenguspetsialistiga ja kooskõlastada uus lahendus enne tööde jätkumist. Sellest lähtuvalt võib muutuda eluruumi kohandamise tööde maksumus ja kaetav osa.

Kui eluruumi kohandamisega seotud ehitustööd sisaldavad kaetud töid, siis tuleb kohandamise tööde teostajal koostada nende kohta kaetud tööde akt (kaetud tööde akt koostatakse nende konstruktsioonide või ehitise osade kohta, mis kaetakse järgmistel ehitusetappidel, nt hüdroisolatsioon, soojusisolatsioon, raudbetooni armatuur jne). Akt tuleb koostada kõigi kaetud tööde kohta eraldi, lisades akti lõppu ka tööde tegemist kinnitavad fotod. Jälgige, et kohandamise tööde teostaja teeks erinevatest tööde etappidest fotosid, mis tõendavad tema poolt kirja pandut.

Kui eluruumi kohandamise tööd on valmis, lepitakse kokku kohandamise tööde üleandmises-vastuvõtmises. Kohapealse ülevaatuse viib läbi Põltsamaa Vallavalitsuse kodukohanduse komisjon.

Kui kohandamise töödes leitakse puudusi, siis koostatakse puuduste/vaegtööde akt, kuhu kohandamise tööde teostaja lisab omapoolse kommentaari koos puuduste/ vaegtööde kõrvaldamise tähtaegadega. Peale puuduste/vaegtööde kõrvaldamist toimub korduv ülevaatus.

Üleandmise-vastuvõtmise akt koostatakse peale puuduste kõrvaldamist.

Kohandamise tööde eest tasumine toimub kohandamise tööde teostaja poolt esitatud arve alusel ainult pärast üleandmise-vastuvõtmise akti sõlmimist.

Põltsamaa Vallavalitsus ei kata:

* kohandamise taotlemiseks tehtud kulusid;
* kohandamisega seotud kulusid, mille vajadus ei tulene otseselt Teie erivajadustest (nt tünnisaun, aurusaun) ega ole vajalikud eluruumi ehituseelse väljanägemise taastamiseks;
* kulusid ehitusmaterjalidele ja abivahenditele, millele on olemas soodsam ja Teie erivajadusi arvestav alternatiiv);
* tahtlikult vääralt arvestatud kulusid;
* kohandamise tööde teostaja vastutusalas olevast lohakusest või tegemata jätmise tagajärjel tekkinud kulusid;
* teisaldatavate abivahendite soetamist, kuna neile laienevad teised soodustused.

Edukat taotlemist!

Meetme tegevuse määrus <https://www.riigiteataja.ee/akt/113022019002>

Määruse muudatuse seletuskiri <https://www.riigiteataja.ee/akt/113022019001>

Juhime tähelepanu, et taotlusvooru raames kehtivad tegevustele uued standardiseeritud

ühikuhinnad: [https://www.riigiteataja.ee/aktilisa/1130/2201/9002/SOM\_m5\_lisa.pdf#](https://www.riigiteataja.ee/aktilisa/1130/2201/9002/SOM_m5_lisa.pdf)

Põltsamaa Vallavalitsuse kohanduse kulude hüvitamise kord: <https://www.riigiteataja.ee/akt/423042019013>